5 Yo yina, beno landa mbandu ya Nzambi,+ sambu beno kele bana yina yandi ke zolaka mingi,2 mpi beno landa kutambula na zola,+ mutindu Kristu mpi zolaka beto*+ mpi yandi pesaka luzingu na yandi sambu na beto* bonso dikabu mpi kimenga ya nsudi ya kitoko na Nzambi.+3 Bika bo tubila nkutu ve pite* mpi mitindu yonso ya mambu ya mvindu to lukasi na kati na beno,+ mutindu yo me fwana sambu na bantu ya santu;+4 to bikalulu ya nsoni, to kutuba mambu ya buzoba, to kutuba mambu ya nsoni sambu na kusekisa+—mambu yina me fwana ve—kansi beno pesa matondo na Nzambi.+5 Sambu beno me zaba mambu yai, mpi beno ke bakisa nde, ata muntu mosi ve ya ke salaka pite*+ to ya ke salaka mambu ya mvindu to muntu ya lukasi,+ disongidila muntu ya ke sambilaka biteki, ta baka dikabu na Kimfumu ya Kristu mpi ya Nzambi.+6 Muntu mosi ve kukusa beno ti bangogo ya kukonda mfunu, sambu makasi ya Nzambi ke kwisila bana ya kukonda bulemfu sambu na mambu yai.7 Yo yina beno vukana ve ti bo;8 sambu beno vandaka ntete na mpimpa, kansi ntangu yai beno kele na nsemo+ na kuwakana ti Mfumu.+ Beno landa kutambula bonso bana ya nsemo,9 sambu mbuma ya nsemo kele mitindu yonso ya bumbote mpi ya lunungu mpi ya kieleka.+10 Beno landa kuzikisa mambu yina Mfumu ke ndimaka;+11 mpi beno bika kuvukana na bisalu ya mpimpa yina ke butaka ve mbuma;+ kansi beno tungulula yo.12 Sambu mambu yina bo ke salaka na kinsweki, yo kele nkutu nsoni na kutubila yo.13 Ntangu yai, mambu yonso yina bo ke tungulula,* nsemo ke monisaka yo pwelele, sambu mambu yonso yina bo ke monisaka pwelele kele nsemo.14 Yo yina bo ke tuba nde: “Telama na mpongi, O nge muntu yina ke lala, mpi telama na bafwa,+ ebuna Kristu ta pesa nsemo na zulu na nge.”+15 Yo yina, beno keba mbote-mbote nde mutindu beno ke tambula kuvanda ve bonso bazoba kansi bonso bantu ya mayele,16 beno sadila ntangu na beno mbote kibeni,*+ sambu bilumbu kele mbi.17 Yo yina, beno bika kuvanda bazoba, kansi beno landa kubakisa kana luzolo ya Yehowa* kele inki.+18 Diaka, beno lawuka ve vinu,+ sambu yo ke nataka na mansoni, kansi beno landa kufuluka ti mpeve.19 Beno solula beno na beno ti bankunga, mpi bankunga ya kukumisa Nzambi, mpi bankunga ya kimpeve, beno yimba+ ti miziki+ na bantima na beno sambu na Yehowa,*+20 ntangu yonso beno pesa matondo+ na Nzambi mpi Tata na beto sambu na mambu yonso, na zina ya Mfumu na beto Yezu Kristu.+21 Konso muntu kulemfuka na muntu ya nkaka+ sambu na boma ya Kristu.22 Bankento kulemfuka na babakala na bo+ mutindu bo ke lemfukaka na Mfumu,23 sambu bakala kele mfumu ya nkento na yandi+ mutindu Kristu kele mfumu ya dibundu,+ yandi kele ngulusi ya nitu yai.24 Ya kieleka, mutindu dibundu ke lemfukaka na Kristu, bankento mpi fwete lemfuka na babakala na bo na mambu yonso.25 Babakala, beno landa kuzola bankento na beno,+ mutindu Kristu mpi zolaka dibundu mpi pesaka luzingu na yandi sambu na yo,+26 sambu yandi santisa yo, yandi kumisa yo bunkete mpi yandi yobisa yo ti masa na nsadisa ya ndinga ya Nzambi,+27 sambu yandi kumisa dibundu kitoko na meso na yandi, kukonda ditono to kifu to konso kima ya mutindu yina,+ kansi ya santu mpi ya kukonda mvindu.+28 Babakala fwete zola bankento na bo mutindu yina, bonso nitu na bo mosi. Bakala yina ke zolaka nkento na yandi ke kudizolaka yandi mosi,29 sambu ata muntu mosi ve ke mengaka nitu* na yandi mosi, kansi yandi ke disaka yo mpi ke kebaka yo, mutindu Kristu ke salaka sambu na dibundu,30 sambu beto kele bitini ya nitu na yandi.+31 “Yo yina bakala ta bikisa tata na yandi ti mama na yandi mpi yandi ta kangama* ti nkento na yandi, ebuna bo zole ta vanda nsuni mosi.”+32 Kinsweki yai ya santu+ kele nene. Ntangu yai mono ke tuba mambu ya Kristu mpi ya dibundu.+33 Kansi, konso muntu na kati na beno fwete zola nkento na yandi+ mutindu yandi ke kudizolaka; na ndambu ya nkaka, nkento fwete vanda ti luzitu ya mudindu sambu na bakala na yandi.+
kon_Latn